CELEX: C2005/115/23
Language: sk
Date: 2005-05-14 00:00:00
Title: Vec C-110/05: Žaloba podaná 4. marca 2005: Komisia Európskych spoločenstiev proti Talianskej republike

14.5.2005   
            
            
               SK
            
            
               Úradný vestník Európskej únie
            
            
               C 115/12
            
         Žaloba podaná 4. marca 2005: Komisia Európskych spoločenstiev proti Talianskej republike
   (Vec C-110/05)
   (2005/C 115/23)
   Jazyk konania: taliančina
   Komisia Európskych spoločenstiev, v zastúpení: D. Recchia a F. Amato, splnomocnení zástupcovia, ktorí si zvolili adresu na doručovanie v Luxemburgu, podala 4. marca 2005 na Súdny dvor Európskych spoločenstiev žalobu proti Talianskej republike.
   Žalobca navrhuje, aby Súdny dvor:
   
               1)
            
            
               určil, že Talianska republika si tým, že zakázala používanie prívesných zariadení na motorových vozidlách, nesplnila povinnosti, ktoré jej vyplývajú z článku 28 ES,
            
         
               2)
            
            
               zaviazal Taliansku republiku na náhradu trov konania vynaložených Komisiou Európskych spoločenstiev.
            
         Žalobné dôvody a hlavné tvrdenia
   Z článku 56 cestného zákonníka vyplýva zákaz používania prívesných zariadení na motorových vozidlách, pričom jedinou výnimkou sú motorové traktory.
   Podľa Komisie je nepochybné, že uvedený zákaz bráni používaniu prívesných zariadení riadne vyrobených a predávaných v tých členských štátoch, kde takýto zákaz neexistuje, čo je prekážkou dovozu a predaja v Taliansku.
   Preto Komisia usudzuje, že Talianska republika porušila povinnosti, ktoré ukladá článok 28 ES.